Plotter

pisi|HP 9862A Plotter, 1973
Plotter (ingl k plot  – ’joonestama’) on arvuti väljundseade, mis loob mingil kandjal, näiteks paberil vektograafilisi kujutisi (diagramme, graafikuid, tehnilisi jooniseid, kaarte) pidevjoonega kahekoordinaadilise juhtimise abil. Joont tekitatakse näiteks kuulkirjutiga või kserograafiliselt.

1990. aastatel võeti nende asemel kasutusele suureformaadilised printerid, mida mõnikord samuti plotteriteks nimetatakse. Need on tindiprinteri põhimõttel töötavad seadmed, mis võivad kanda joonkujutisi plakatipaberile, riidele, kleepkihiga kilele ja muule materjalile 1,3–5 m laiuselt. Niisuguste seadmetega saab printida ka rastergraafikat.

Plotteri üks eriliike on lõikeplotter, millel on kirjuti asemel nuga, tänapäeval laserkiir.

Kategooria:Trükindus
Kategooria:Printerid